AK-47 और गोला बारूद बरामद, कल LOC पर घुसपैठ करते हुए दो आतंकी मारे गए थे
Jammu Kashmir Kulgam Encounter Update जम्मू-कश्मीर के बारामूला में वनिगम पायीन क्रेरी इलाके में सुरक्षा बलों ने गुरुवार को 2 आतंकवादियों को ढेर कर दिया। आज तड़के इलाके में
जम्मू-कश्मीर के बारामूला में वनिगम पायीन क्रेरी इलाके में सुरक्षा बलों ने गुरुवार को 2 आतंकवादियों को ढेर कर दिया। आज तड़के इलाके में आतंकियों के छिपे होने की जानकारी मिली थी। इसके बाद वहां सर्च ऑपरेशन चलाया गया। आतंकियों ने फायरिंग की, जिसके बाद मुठभेड़ शुरू हो गई। पूरे इलाके को सील कर दिया गया है।
कश्मीर जोन पुलिस ने ट्वीट कर बताया कि यह पुलिस और सेना का जॉइंट ऑपरेशन था। जिसे 29RR, सेंट्रल रिजर्व पुलिस और जम्मू-कश्मीर पुलिस ने मिलकर चलाया। आतंकियों के पास से 1 AK-47, 1 पिस्टल और गोला बारूद बरामद किया गया है।
दोनों आतंकवादी स्थानीय थे- ADGP कश्मीर
ADGP कश्मीर विजय कुमार ने बताया कि मारे गए दोनों आतंकवादी स्थानीय थे। उनकी पहचान शोपियां जिले के शाकिर मजीद नजर और हनान अहमद सेह के रूप में हुई है। उनका प्रतिबंधित आतंकी संगठन लश्कर से संबंध था। दोनों ने मार्च 2023 में इस संगठन को जॉइन किया था।
बुधवार को भी दो आतंकी मारे गए थे 
बुधवार को ही जम्मू-कश्मीर पुलिस और सेना ने एक जॉइंट ऑपरेशन के दौरान माछिल सेक्टर में घुसपैठ की कोशिश को नाकाम किया था। इस ऑपरेशन में भी दो आतंकवादियों को ढेर किया गया था। आतंकियों ने नियंत्रण रेखा के पास से घुसपैठ की कोशिश की थी।
पुंछ अटैक में 5 जवान शहीद हुए थे
दो हफ्ते पहले ही आतंकवादियों ने पुंछ में सेना के काफिले को निशाना बनाकर हमला किया था जिसमें 5 जवान शहीद हो गए थे। आतंकी हमले की जिम्मेदारी आतंकी संगठन पीपुल्स एंटी फासिस्ट फ्रंट (PAFF) ने ली थी। उसने इसके बाद फिर से हमला करने की धमकी भी दी थी। PAFF जैश-ए-मोहम्मद का समर्थित संगठन है। अनुच्छेद-370 हटाए जाने के बाद PAFF जैश के प्रॉक्सी आउटफिट के तौर पर उभरा था।
आतंकवादी हमले से जुड़ी ये खबरें भी पढ़ सकते हैं...
जम्मू-कश्मीर में आर्मी ट्रक पर आतंकी हमला, 5 जवान शहीद; हमलावरों ने फायरिंग की
जम्मू-कश्मीर के पुंछ जिले में सेना के ट्रक पर आतंकियों ने फायरिंग की। इसके बाद ट्रक में आग लग गई, जिसमें झुलसकर 5 जवान शहीद हो गए। शहीदों की पहचान लांस नायक देबाशीष बसवाल, लांस नायक कुलवंत सिंह, सिपाही हरकिशन सिंह, सिपाही सेवक सिंह और हवलदार मनदीप सिंह के रूप में हुई है। पूरी खबर पढ़ें...